
Številka: 012-0004/2022
Datum:   19.2.2024
Z  A  P  I  S  N  I  K

13. redne seje Občinskega sveta Občine Mokronog-Trebelno, ki je bila v torek, 18. februarja 2025, ob 16.30, v sejni sobi Občine Mokronog-Trebelno, Pod Gradom 2, Mokronog.
Ugotovitev sklepčnosti: Na podlagi liste prisotnosti je bilo ugotovljeno, da je na seji prisotnih 9 članic in članov Občinskega sveta Občine Mokronog-Trebelno, kar pomeni, da je skladno s 26. členom Poslovnika Občinskega sveta Občine Mokronog-Trebelno, Občinski svet sklepčen.
Lista prisotnosti je sestavni del zapisnika.

OSTALI  PRISOTNI:
· mag. Franc Glušič, župan Občine Mokronog-Trebelno
· Mateja Vrabec, direktorica Občinske uprave  
· Marijana Jereb, strokovna delavka OU 
· Snežana Čović, strokovna delavka OU
· Katja Smole, SOU DBK
· Judita Thaler, Urbi d.o.o.
· Bojan Pucelj strokovni delavec OU 

Vabilo z gradivom za 13. redno sejo Občinskega sveta je bilo objavljeno na internetni strani www.mokronog-trebelno.si.
Sejo je vodil župan Občine Mokronog-Trebelno, ki je po uvodnem pozdravu prisotne članice in člane OS pozval, da se izrečejo o predlaganem dnevnem redu. Pobud po spremembi ali dopolnitvi dnevnega reda ni bilo, zato je župan podal  v sprejem in potrditev dnevni red.
Članice in člani Občinskega sveta Občine Mokronog-Trebelno so soglasno /z 8 glasovi ZA - prisotnih 8/ sprejeli naslednji

DNEVNI RED: 
1. Obravnava in potrditev zapisnika 12. redne seje Občinskega sveta Občine  Mokronog-Trebelno, z dne 18.12.2024;
2. Kadrovske zadeve:
· Poročilo o izidu nadomestnih volitev za nadomestnega člana Občinskega sveta v 5. volilni enoti v občini Mokronog-Trebelno in potrditev mandata nadomestnemu članu
· Imenovanje nadomestnega člana v Komisijo za mandatna vprašanja, volitve in imenovanja
· Imenovanje nadomestnega člana v Komisijo za statut in poslovnik
· Imenovanje nadomestnega člana v Odbor za okolje, prostor in infrastrukturo
· Soglasje k imenovanju direktorice CIK Trebnje
· Sklep o določitvi višine plače župana Občine Mokronog-Trebelno
· Soglasje k imenovanju direktorice KPG Trebnje
3. Odlok  proračuna Občine Mokronog-Trebelno za leto 2026; 
4. Odlok o spremembi in dopolnitvi Odloka o pokopališkem redu v Občini Mokronog-Trebelno – skrajšani postopek
5. Sklep o lokacijski preveritvi za določitev obsega stavbnega zemljišča pri posamični poselitvi v enoti urejanja prostora GLA-034 VIN Gorenje Laknice - identifikacijska št. 4342
6. Letni načrt varstva pred naravnimi in drugimi nesrečami Občine Mokronog-Trebelno za leto 2025
7. Podelitev priznanj Občine Mokronog-Trebelno v letu 2025 (gradivo prejmete na seji)
8. Priporočila za delovanje predstavnikov ustanovitelja v organih upravljanja javnih zavodov, katerih ustanoviteljica je Občina Mokronog-Trebelno
9. Letni program kulture
10. Letni program športa
11. Letni program socialnega in zdravstvenega varstva
12. Letni program turizma
13. Seznanitev z zapisniki sej odborov in komisij;
14. Seznanitev z zapisniki sej Sveta ustanoviteljic javnih zavodov.
15. Poročilo župana o izvajanju projektov;
16. Pobude in vprašanja. 



K 1. točki:
Obravnava in potrditev zapisnika 12. redne seje Občinskega sveta Občine  Mokronog-Trebelno, z dne 18.12.2024;
Župan občine mag. Franc Glušič je podal zapisnik v razpravo. Razprave ni bilo. 

SKLEP:
Sprejme se Zapisnik 12. redne seje Občinskega sveta Občine  Mokronog-Trebelno, z dne 18.12.2024.

Glasovanje: 8 ZA (prisotnih 8). 
Sklep je sprejet.

K 2. točki:
Kadrovske zadeve: 
· Poročilo o izidu nadomestnih volitev za nadomestnega člana Občinskega sveta v 5. volilni enoti v občini Mokronog-Trebelno in potrditev mandata nadomestnemu članu
· Imenovanje nadomestnega člana v Komisijo za mandatna vprašanja, volitve in imenovanja
· Imenovanje nadomestnega člana v Komisijo za statut in poslovnik
· Imenovanje nadomestnega člana v Odbor za okolje, prostor in infrastrukturo 
· Soglasje k imenovanju direktorice CIK Trebnje
· Sklep o določitvi višine plače župana Občine Mokronog-Trebelno
· Soglasje k imenovanju direktorice KPG Trebnje

Poročilo o izidu nadomestnih volitev za nadomestnega člana Občinskega sveta v 5. volilni enoti v občini Mokronog-Trebelno in potrditev mandata nadomestnemu članu
Poročilo o izidu nadomestnih volitev za nadomestnega člana Občinskega sveta v 5. volilni enoti v občini Mokronog-Trebelno je predstavila direktorica občinske uprave. Občinska volilna komisija je dne, 9. februarja 2025, izvedla nadomestne volitve za nadomestnega člana Občinskega sveta v 5. VE v Občini Mokronog-Trebelno. Po smrti ga. Ane Vene, Martinja vas pri Mokronogu 32, 8230 Mokronog, ki je bila članica Občinskega sveta, odborov in komisij Občine Mokronog-Trebelno, je bil skladno z zakonodajo, sprejet in objavljen Ugotovitveni sklep o prenehanju mandata. Iz poročila izhaja, da je v 5. VE imelo pravico glasovati 207 volivcev izmed dveh kandidatov. Volitev se je udeležilo 96 volivcev, kar predstavlja 46,38 % vseh upravičenih volivcev v 5. VE. Vse glasovnice so bile veljavne. Kandidat Josip Ekar je prejel 35 glasov oziroma 36,46 % vseh glasov, Mojca Zaplatar pa 61 glasov oziroma 63,54 % vseh glasov. Občinska volilna komisija Občine Mokronog-Trebelno je skladno s 85. členom Zakona o lokalnih volitvah ugotovila, da je izvoljena svetnica tako Mojca Zaplatar, ki je prejela največ glasov na nadomestnih lokalnih volitvah 9. februarja 2025.  

Poročilo je obravnavala tudi Komisija za mandatna vprašanja, volitve in imenovanja.  Predsednica komisije Snežka Bizjak je prisotne seznanila, da je omenjena komisija poročilo temeljito pregledala in obravnavala. Predlagajo Občinskemu svetu, da ga sprejme.

SKLEP:
Na podlagi Poročila o izidu nadomestnih volitev za nadomestnega člana Občinskega sveta v 5. volilni enoti v Občini Mokronog-Trebelno, št. 040-0001/2023-22, z dne 14.11.2024, Občinski svet potrjuje mandat novoizvoljeni članici Mojci Zaplatar, za nadomestno članico Občinskega sveta Občine Mokronog-Trebelno, v 5. volilni enoti.

Glasovanje: 8 ZA ( prisotnih 8)
Sklep je sprejet.

Imenovanje nadomestnega člana v Komisijo za mandatna vprašanja, volitve in imenovanja
Po smrti ga. Ane Vene, ki je bila članica Občinskega sveta, odborov in komisij Občine Mokronog-Trebelno, je potrebno imenovati novega člana v delovna telesa. 
Gradivo je obravnavala tudi Komisija za mandatna vprašanja, volitve in imenovanja.  Predsednica Komisije je povedala, da je komisija predlagala in izglasovala, da se za nadomestnega člana Komisije za mandatna vprašanja, volitve in imenovanja predlaga novoizvoljeno članico Občinskega sveta Mojco Zaplatar, zato jo predlagajo Občinskemu svetu v potrditev in imenovanje.
Sledila je razprava. Ker razprave ni bilo, je župan dal na glasovanje naslednji

SKLEP:
Za nadomestnega člana v Komisijo za mandatna vprašanja, volitve in imenovanja, za mandatno obdobje 2022-2026, Občinski svet Občine Mokronog-Trebelno imenuje Mojco ZAPLATAR.

Glasovanje: 9 ZA ( prisotnih 9)
Sklep je sprejet.

Imenovanje nadomestnega člana v Komisijo za statut in poslovnik
Ga. Ane Vene je bila tudi članica Komisije za statut in poslovnik Občine Mokronog-Trebelno, zato je potrebno imenovati novega člana v delovna telesa. Predsednica KMVI, Snežka Bizjak je povedala, da je komisija predlagala in izglasovala, da se za nadomestnega člana Komisije za statut in poslovnik predlaga novoizvoljeno članico Občinskega sveta Mojco Zaplatar, zato jo predlagajo Občinskemu svetu v potrditev in imenovanje.
Sledila je razprava. Ker razprave ni bilo, je župan dal na glasovanje naslednji

SKLEP:
Za nadomestnega člana v Komisijo za statut in poslovnik Občinskega sveta Občine Mokronog, Občinski svet Občine Mokronog-Trebelno imenuje Mojco ZAPLATAR.

Glasovanje: 9 ZA ( prisotnih 9)
Sklep je sprejet.

Imenovanje nadomestnega člana v Odbor za okolje, prostor in infrastrukturo
Tudi to imenovanju je potrebno zaradi smrti ga. Ane Vene. Predsednica KMVI, Snežka Bizjak je povedala, da je komisija predlagala in izglasovala, da se za nadomestnega člana v Odbor za okolje, prostor in infrastrukturo predlaga novoizvoljeno članico Občinskega sveta Mojco Zaplatar, zato jo predlagajo Občinskemu svetu v potrditev in imenovanje.
Sledila je razprava. Ker razprave ni bilo, je župan dal na glasovanje naslednji

SKLEP:
Za nadomestnega člana v Odbor za okolje, prostor in infrastrukturo, Občinski svet Občine Mokronog-Trebelno imenuje Mojco ZAPLATAR.

Glasovanje: 9 ZA ( prisotnih 9)
Sklep je sprejet.

Soglasje k imenovanju direktorice CIK Trebnje;
Gradivo je obravnavala Komisija za mandatna vprašanja, volitve in imenovanja. Predsednica Snežka Bizjak je pojasnila, da je Svet javnega zavoda CIK Trebnje zaprosil za soglasje k imenovanju direktorice CIK Trebnje. V zaprosilu so pojasnili, da je bil dne 30. 10. 2024 objavljen razpis za imenovanje direktorja/ice javnega zavoda CIK Trebnje. V razpisanem roku so prispele tri vloge, komisija za izvedbo predhodnega postopka pa je ugotovila, da samo ena kandidatka izpolnjuje vse razpisne pogoje. Svet JZ CIK Trebnje je zaprosil andragoški zbor za mnenje o imenovanju kandidatke Sabine Tori Selan na delovno mesto direktorice. Andragoški zbor je na svoji seji dne 12. 12. 2024 podal pozitivno mnenje. Svet JZ CIK Trebnje je nato za mnenje k imenovanju kandidatke Sabine Tori Selan za delovno mesto direktorice zaprosil še Svet ustanoviteljic. Svet ustanoviteljic je na 24. redni seji dne 7. 1. 2025 podal pozitivno mnenje.
Sledila je predstavitev kandidatke ga. Sabine Tori Selan. Po predstavitvi se je župan zahvalil kandidatki in jo zaprosil, da zapusti sejno sobo. Ker razprave ni bilo, je župan dal na glasovanje naslednji 

SKLEP:
Občinski svet Občine Mokronog-Trebelno daje soglasje k imenovanju Sabine Tori Selan za direktorico javnega zavoda CIK Trebnje.

Glasovanje: 9 ZA ( prisotnih 9)
Sklep je sprejet.

Sklep o določitvi višine plače župana Občine Mokronog-Trebelno;
Predsednica KMVI Snežka Bizjak je pojasnila, da je zaradi spremembe zakonodaje potrebno spremeniti sklep o določitvi plače županu, saj je s 1. 1. 2025 v veljavo stopil Zakon o skupnih temeljih sistema plač v javnem sektorju (ZSTSPJS), ki je nadomestil do sedaj veljavni Zakon o sistemu plač v javnem sektorju. Pravico do izplačila osnove plače v vrednosti novega plačnega razreda bo pridobljena postopno, na način iz 3. točke prvega odstavka 101. člena ZSTSPJS. Skladno z določili ZSTSPJS županu pripada uvrstitev osnovne plače v 48. plačni razred in pravica do izplačila višje plače postopno v prehodnem obdobju od 1. 1. 2025 do 1. 1. 2028 (prehodno obdobje), v največ šestih obrokih.
Sledila je razprava. Ker razprave ni bilo, je župan dal na glasovanje naslednji

SKLEP:
Sprejme se sklep o določitvi plače županu Občine Mokronog-Trebelno v predlagani obliki.

Glasovanje: 9 ZA ( prisotnih 9)
Sklep je sprejet.

Soglasje k imenovanju direktorice KPG Trebnje;
Gradivo je obravnavala Komisija za mandatna vprašanja, volitve in imenovanja. Predsednica Snežka Bizjak je pojasnila, da je Svet javnega zavoda Knjižnica Pavla Golie Trebnje dne 18. 12. 2024 zaprosil za imenovanje Katje Bevk za direktorico JZ KPG Trebnje. Iz zaprosila je razvidno, da je bil javni razpis za imenovanje direktorja-ice KPG Trebnje objavljen 13. 11. 2024. V razpisanem roku sta prispeli dve prijavi. Člani sveta JZ KPG Trebnje so izbrali kandidatko Katjo Bevk. Ker pa iz predložene dokumentacije ni bilo razvidno, da kandidatka izpolnjuje razpisne pogoje za delovno mesto direktorja-ice, t.j. najmanj 5 let delovnih izkušenj na področju knjižničarstva, od tega najmanj 2 leti na vodstvenih delovnih mestih, je predsednica komisije pozvala Svet JZ KPG Trebnje, da predložijo ustrezno dokumentacijo o izpolnjevanju pogojev kandidatke. Dopolnitev je bila poslana dne 9. 1. 2025. Svet ustanoviteljic je dne 5. 2. 2025 k imenovanju kandidatke Katje Bevk za delovno mesto direktor JZ KPG Trebnje podal negativno mnenje. Obrazložitev negativnega mnenja je podal župan.

Na Komisiji za mandatna vprašanja, volitve in imenovanje je bilo izpostavljeno, da kandidatkina vizija razvoja JZ ne ustreza pričakovanjem ustanoviteljice, saj ne vsebuje konkretnih strategij za pridobivanje in učinkovito upravljanje finančnih virov. Program vodenja se zdi presplošen, ni specifično prilagojen JZ KPG Trebnje. 
Prav tako je vprašljivo še izpolnjevanje pogoja dve leti delovnih izkušenj na vodstvenih delovnih mestih. Kandidatka je sicer imela sklenjen dogovor o povečanem obsegu dela za vodenje enot, pri katerem se izplača dodatek za povečan obseg dela, ki je po svoji naravi drugačen od položajnega dodatka. Kandidatka je v obdobju, ko je imela sklenjen dogovor o povečanem obsegu dela, zagotovo pridobila izkušnje na vodstvenih delovnih mestih, izražen pa je pomislek, ali to šteje tudi kot vodstveno delovno mesto.
Sledila je razprava. Po razpravi je župan podal na glasovanje naslednji:

SKLEP:
Občinski svet Občine Mokronog-Trebelno ne daje soglasja k imenovanju kandidatke Katje Bevk za direktorico javnega zavoda Knjižnice Pavla Golie Trebnje.

Glasovanje: 9 ZA ( prisotnih 9)
Sklep je sprejet.

K 3. točki:
Odlok  proračuna Občine Mokronog-Trebelno za leto 2026 – I. in II. obravnava; 
Uvodno predstavitev gradiva Odloka o proračunu Občine Mokronog-Trebelno za leto 2026 je predstavila strokovna delavka Marijana Jereb. Predlog Odloka o proračuna za leto 2026 temelji na predvideni realizaciji leta 2024 in na podlagi predvidenih projektov v letu 2026. 
Prihodki v letu 2026 se predlagajo v višini 5.751.048 €, kar je za 3,6 % več kot znaša sprejeti proračun za leto 2025. Odhodki v predlogu za leto 2026 znašajo slabih 5.574.980 €, kar je za 1,6 % več kot znaša sprejeti proračun za leto 2025. 
Pri pripravi gradiva so se upoštevala priporočila in smernice Ministrstva za finance glede planiranja realnih prihodkov, kot tudi odhodkov. O predlogu proračuna za leto 2026 se je opravila skladno s poslovnikom 30 dnevna javna razprava. V času javne obravnave je bil podan predlog treh svetnikov, kateri se ne upošteva pri pripravi gradiva Odloka o proračunu Občine Mokronog-Trebelno za leto 2026. V letu 2026 ni predvidene dodatne zadolžitve občinskega proračuna.

Gradivo so obravnavali vsi Odbori. Sledila je razprava. Marjan Starič je ponovno poudaril da je pošteno, da prebivalci Radne vasi dobijo željeni projekt ureditev ceste in pločnika v Radni vasi.  
  
Po razpravi je župan podal na glasovanje naslednje
SKLEPE:

1. Sprejme se Odlok o proračunu Občine Mokronog-Trebelno za leto 2026 (8 ZA, prisotnih 9);
2. Sprejme se letni načrt ravnanja z nepremičnim premoženjem Občine Mokronog- Trebelno za leto 2026 (8 ZA, prisotnih 9); 
3. Skupna vrednost poslov, ki jih Občina Mokronog-Trebelno lahko sklene izven veljavnega Načrta ravnanja z nepremičnim premoženjem Občine Mokronog - Trebelno za leto 2026 znaša 10 % skupne vrednosti načrta ravnanja (9 ZA, prisotnih 9)  ; 
4. Sprejme se sklep o financiranju političnih strank v Občini Mokronog-Trebelno v letu 2026 (9 ZA, prisotnih 9)  ; 
5. Sprejme se sklep o določitve višine sredstev za izvedbo projektov participativnega proračuna za leto 2026 (9 ZA, prisotnih 9)  . 

Sklepi so sprejeti.

K 4. točki:
Odlok o spremembi in dopolnitvi Odloka o pokopališkem redu v Občini Mokronog-Trebelno – skrajšani postopek

Bojan Pucelj je predstavil spremembe in dopolnitve Odloka o pokopališkem redu v Občini Mokronog-Trebelno (v nadaljevanju Odlok). Glavni razlog za spremembe je v uskladitvi nekaterih določil Odloka z Zakonom o pogrebni in pokopališki dejavnosti. Uveljavlja se obvezna uporaba mrliških vežic v Mokronogu in na Trebelnem za območje celotne občine, najemne pogodbe za grobove se bo sklepalo za nedoločen čas, termin razveljavitev pogodbe se nadomešča s terminom prekinitev pogodbe. Poudaril je, da so bili na podlagi Odloka nekateri grobovi opredeljeni kot grobnice, pri čemer ti grobovi nimajo obzidanega podzemnega dela, kot to določa zakon. Zaradi navedenega je potrebno spremeniti zvrsti grobov in grobnice nadomestiti s povečanim grobnim prostorom. Posledično se spreminja še določbo o določanju grobnine za povečan grobni prostor, dodaja pa se še grobnino za raztros z napisno ploščo.
Gradivo je obravnaval tudi Odbor za okolje, prostor in infrastrukturo, ki je potrdil predlagane spremembe.
Sledila je razprava. Člane občinskega sveta je zanimalo ali je možno postavitev raztrosnega prostora na Trebelnem.

Po razpravi je župan podal na glasovanje naslednja
SKLEPA:
1. Občinski svet Občine Mokronog-Trebelno obravnava predlog Odloka o spremembah in dopolnitvah Odloka o pokopališkem redu v Občini Mokronog-Trebelno, po skrajšanem postopku. 
2. Občinski svet Občine Mokronog-Trebelno sprejme Odlok o spremembah in dopolnitvah Odloka o pokopališkem redu v Občini Mokronog-Trebelno. 

Glasovanje: 9 ZA (prisotnih 9). 
Sklepa sta sprejeta.

K 5. točki:
Sklep o lokacijski preveritvi za določitev obsega stavbnega zemljišča pri posamični poselitvi v enoti urejanja prostora GLA-034 VIN Gorenje Laknice - identifikacijska št. 4342
Obrazložitev je podala Judita Thaler, Urbi d.o.o., ki je tudi izvedla postopek Lokacijske preveritve. Pojasnjeno je bilo, da je bila tema že obravnavana na 9. seji odbora OOPI dne 16. 9. 2024, kjer so bili člani odbora seznanjeni s tem, da se v postopku lokacijske preveritve pričakujeta še dve mnenju in v kolikor bo katero od njih negativno, se točka umakne z dnevnega rede seje OS. Po takratni obravnavi na seji odbora je občina res prejela obe manjkajoči mnenji, mnenje Ministrstva za kmetijstvo je bilo pozitivno, mnenje Direkcije RS za vode (DRSV) pa negativno. Zato je moral investitor naročiti Geološko hidrogeološko poročilo, na podlagi katerega je bil dopolnjen elaborat lokacijske preveritve, vsebino tega (omilitveni ukrepi) se je dodalo tudi v sam sklep. Na dopolnjen elaborat je bilo nato pridobljeno pozitivno mnenje DRSV. Članom občinskega sveta je bila obrazložena sama vsebina lokacijske preveritve, načrtovano preoblikovanje in manjša širitev stavbnega zemljišča ter namera investitorja, da na tem območju zgradi turistično kmetijo.
Gradivo je obravnaval tudi Odbor za okolje, prostor in infrastrukturo in predlagal, da se sprejme sklep v predlagani obliki.
Župan mag. Franc Glušič je podal pripravljeno gradivo v razpravo. Razprave ni bilo, zato je podal na glasovanje naslednji
SKLEP:
Sprejme se Sklep o lokacijski preveritvi za določitev obsega stavbnega zemljišča pri posamični poselitvi v enoti urejanja prostora GLA.034 VIN Gorenje Laknice – identifikacijska št. 4342.

Glasovanje: 9 ZA (prisotnih 9). 
Sklep je sprejet.

K 6. točki:
Letni načrt varstva pred naravnimi in drugimi nesrečami Občine Mokronog-Trebelno za leto 2025
Katja Strmole, SOUO DBK, je predstavila Letni načrt varstva pred naravnimi in drugimi nesrečami Občine Mokronog-Trebelno za leto 2025. Letni načrt se izdela in sprejme z namenom usklajenega razvoja, opremljanja in delovanja javne gasilske službe in drugih sestavov sil za zaščito, reševanje in pomoč v Občini Mokronog-Trebelno. V letu 2025 je za delovanje sistema za ZRP (podprogram 07039002) v proračunu Občine Mokronog-Trebelno zagotovljenih 315.400,00 EUR in za pripravljenost sistema za ZRP (podprogram 07039001) v proračunu Občine Mokronog-Trebelno zagotovljenih 4.000,00 EUR.

Gradivo je obravnaval tudi Odbor za  gospodarstvo, kmetijstvo in turizem in predlagal, da se sprejme sklep v predlagani obliki.
Župan je prisotne povabil k razpravi. Uvodoma je obrazložil delovanje in naloge Štaba civilne zaščite. Pojasnil je tudi, da se je sestal s poveljnikom Štaba CZ in se dogovoril za štabno vajo v tekočem letu. 

Po krajši razpravi je podal na glasovanje naslednji

SKLEP:
Sprejme se Letni načrt varstva pred naravnimi in drugimi nesrečami Občine Mokronog-Trebelno za leto 2025 v predloženi vsebini.

Glasovanje: 9 ZA (prisotnih 9). 
Sklep je sprejet.

K 7. točki:
Podelitev priznanj Občine Mokronog-Trebelno v letu 2025 
Predsednik Odbora za priznanja Matija Kovačič je pojasnil, da so na »Javni razpis za vložitev predlogov za podelitev priznanj občine Mokronog-Trebelno v letu 2025«, ki je bil objavljen na spletni strani občine, prispeli 3 predlogi. Rok za oddajo predlogov je bil do 28.1.2025 do 15. ure.  Odbor je na seji opravil odpiranje prispelih predlogov in hkrati pregledal izpolnjevanje kriterijev , se seznanil s predlaganimi obrazložitvami in razpravljal o predlogih. Po daljši razpravi je odbor sklepčno predlagal, da se sprejme sklep v predlagani obliki. 
Župan je prisotne povabil k razpravi. 
Ker razprave ni bilo, je župan podal na glasovanje naslednji

SKLEP:
Prejemnika priznanja Občine Mokronog-Trebelno za leto 2025 sta:
1. Jože Novak, Mokronog in
2. Krajevne organizacije Rdečega križa Mokronog, Trebelno, Ornuška vas in Čužnja vas.

Glasovanje: 9 ZA (prisotnih 9). 
Sklep je sprejet.

K 8. točki:
Priporočila za delovanje predstavnikov ustanovitelja v organih upravljanja javnih zavodov, katerih ustanoviteljica je Občina Mokronog-Trebelno
Snežana Čović je predstavila predlagano gradivo. Občina Mokronog-Trebelno kot ustanoviteljica in/ali soustanoviteljica javnih zavodov imenuje svoje predstavnike v organe upravljanja javnih zavodov. Le ti, čeprav so pri svojem delu avtonomni, morajo upoštevati programske usmeritve ustanoviteljice, ki jih je imenovala v organ. Pravica in dolžnost članov sveta zavoda je, da pri odločanju oziroma glasovanju ravnajo avtonomno in po svoji vesti. Ker pa predstavniki ustanovitelja niso imenovani, da bi zastopali svoje osebne interese, temveč interese ustanovitelja, morajo, kljub temu, da so avtonomni pri glasovanju o konkretni zadevi, upoštevati programske usmeritve ustanovitelja. Svet zavoda, kot kolektivni organ javnega zavoda, mora v prvi vrsti delovati v interesu zavoda (torej v javnem interesu) in zakonito, ne pa kot skupina predstavnikov posameznih interesnih skupin, ki ga sestavljajo.
S predlaganimi priporočili bi se vzpostavil način koordinacije oziroma komunikacije med ustanoviteljem in člani sveta zavodov. Postavila bi se tudi merila za morebitno razrešitev članov sveta zavodov.
Gradivo je obravnaval tudi Odbor za družbene dejavnosti in nanj ni imel pripomb. 
Župan je prisotne povabil k razpravi. Po krajši razpravi je podal na glasovanje naslednji

SKLEP:
Občinski svet Občine Mokronog-Trebelno sprejme Priporočila za delovanje predstavnikov ustanovitelja v organih upravljanja javnih zavodov, katerih ustanoviteljica je Občina Mokronog-Trebelno.

Glasovanje: 9 ZA (prisotnih 9). 
Sklep je sprejet.

K 9. točki:
Letni program kulture
Snežana Čović je predstavila Letni program kulture za leto 2025, ki opredeljuje javni interes na področju kulture v Občini Mokronog-Trebelno. Program predstavlja osnovo za pripravo razpisa na področju kulture, s katerim se zagotavljajo sredstva za sofinanciranje delovanja kulturnih društev in izvedbo kulturnih prireditev, ki potekajo v občini ali pa vključujejo gostovanja društev. Skupna višina sredstev, ki je nadalje razdeljena po namenu, znaša 11.000,00 eur.
Gradivo je obravnaval tudi Odbor za družbene dejavnosti, ki je predlagal, da se predlagani sklep obravnava in sprejme na seji občinskega sveta. 
Župan je prisotne povabil k razpravi. Ker razprave ni bilo, je župan podal na glasovanje naslednja 
SKLEPA:
1. Sprejme se Letni program kulture v Občini Mokronog-Trebelno za leto 2025 v predloženi vsebini. 
2. Letni program kulture je usklajen s sprejetim proračunom Občine Mokronog-Trebelno za leto 2025.

Glasovanje: 9 ZA (prisotnih 9). 
Sklepa sta sprejeta.

K 10. točki:
Letni program športa
Snežana Čović je predstavila letni programom športa s katerim se določi javni interes Občine Mokronog-Trebelno na področju športa za leto 2025. Občina Mokronog-Trebelno uresničuje javni interes v športu tako, da zagotavlja sredstva za realizacijo dela nacionalnega programa športa, ki se nanaša na občino, za ustvarjanje pogojev za opravljanje in razvoj športnih dejavnosti. Ta program predstavlja osnovo za pripravo razpisa na področju športa, s katerim se zagotavljajo sredstva za sofinanciranje športnih programov, kadra v športu, delovanje športnih društev, športne prireditve in uporaba športnih objektov tako v občini kot izven nje. Skupna višina sredstev, ki je nadalje razdeljena po namenu, znaša 41.500,00 eur, od tega 20.000,00 za uporabo športnih objektov.
Gradivo je obravnaval tudi Odbor za družbene dejavnosti, ki je predlagal, da se predlagani sklep obravnava in sprejme na seji občinskega sveta. 
Župan je prisotne povabil k razpravi. Ker razprave ni bilo, je župan podal na glasovanje naslednja 
SKLEPA:
1. Sprejme se Letni program športa v občini Mokronog-Trebelno za leto 2025 v predloženi vsebini. 
2. Letni program športa je usklajen s sprejetim proračunom Občine Mokronog-Trebelno za leto 2025.
Glasovanje: 9 ZA (prisotnih 9). 
Sklepa sta sprejeta.
K 11. točki:
Letni program socialnega in zdravstvenega varstva
Snežana Čović je predstavila letni program socialnega in zdravstvenega varstva, ki določa programe in storitve na področju socialnega in zdravstvenega varstva, ki se sofinancirajo iz javnih sredstev, obseg in vrsto dejavnosti, potrebnih za njegovo uresničevanje ter obseg sredstev, ki se zagotavljajo v proračunu Občine Mokronog-Trebelno. Ta program predstavlja osnovo za pripravo razpisa na področju humanitarne dejavnosti, preventivne programe, letovanje za zdravstveno in socialno ogrožene otroke, ter projekt starejši za starejše. Skupna višina sredstev, ki je nadalje razdeljena po namenu, znaša 12.000,00 eur.
Gradivo je obravnaval tudi Odbor za družbene dejavnosti, ki je predlagal, da se predlagana sklepa obravnavata in sprejmeta na seji občinskega sveta. 
Župan je prisotne povabil k razpravi. Ker razprave ni bilo, je župan podal na glasovanje naslednja 
SKLEPA:
1. Sprejme se Letni program socialnega in zdravstvenega varstva v Občini Mokronog-Trebelno za leto 2025 v predloženi vsebini. 
2. Letni program socialnega in zdravstvenega varstva je usklajen s sprejetim proračunom Občine Mokronog-Trebelno za leto 2025.
Glasovanje: 9 ZA (prisotnih 9). 
Sklepa sta sprejeta.

K 12. točki:
Letni program turizma
Snežana Čović je predstavila Letni načrt turizma. Na podlagi Pravilnika o sofinanciranju programov in projektov na področju turizma v Občini Mokronog-Trebelno (Uradno glasilo e-občina, št. 42/2023) se z letnim programom določi programe in projekte, ki se sofinancirajo iz občinskih sredstev, obseg in vrsto dejavnosti ter potrebna sredstva za izvedbo programov. Skupna višina sredstev, ki je nadalje razdeljena po namenu, znaša 12.000,00 eur. Ta program predstavlja osnovo za pripravo razpisa na področju turizma.
Gradivo je obravnaval tudi Odbor za gospodarstvo, kmetijstvo in turizem, ki je predlagal, da se predlagana sklepa obravnavata in sprejmeta na seji občinskega sveta. 

Župan je prisotne povabil k razpravi. Ker razprave ni bilo, je župan podal na glasovanje naslednja

SKLEPA:
1. Sprejme se Letni program turizma za izvedbo javnega razpisa za sofinanciranje programov in projektov na področju turizma v Občini Mokronog-Trebelno za leto 2025 v predloženi vsebini.
2. Letni program turizma za izvedbo javnega razpisa za sofinanciranje programov in projektov na področju turizma v Občini Mokronog-Trebelno za leto 2025 je usklajen s sprejetim proračunom Občine Mokronog-Trebelno za leto 2025.

Glasovanje: 9 ZA (prisotnih 9). 
Sklepa sta sprejeta.

K 13. točki:
Seznanitev z zapisniki sej odborov in komisij;
Članici in člani Občinskega sveta so se seznanili z naslednjimi zapisniki delovnih teles Občinskega sveta:
· Zapisnik 11. seje Odbora za proračun in finance, z dne 11.2.2025;
· Zapisnik 11. seje Odbora za okolje, prostor in infrastrukturo, z dne 11.2.2025;
· Zapisnik 8. seje Odbora za gospodarstvo, kmetijstvo in turizem z dne 11.2.2025;
· Zapisnik 10. seje Odbora za družbene dejavnosti z dne 18.2.2025;
· Zapisnik 9. seje Komisije za mandatna vprašanja, volitve in imenovanja Občine Mokronog-Trebelno z dne 11.2.2025.

K 14. točki:
Seznanitev z zapisniki sej Sveta ustanoviteljic javnih zavodov
Skladno s sprejetimi Odloki o ustanovitvi javnega zavoda Center za izobraževanje in kulturo Trebnje, Knjižnice Pavla Golie Trebnje in Zdravstveni dom Trebnje Svet ustanoviteljic o svojih odločitvah redno in sproti obvešča organe zavoda in občinske svete občin ustanoviteljic. 
Članici in člani Občinskega sveta so se seznanili z naslednjimi zapisniki Sveta ustanoviteljic za leto 2024:
CIK Trebnje
· Zapisnik 20. seje SU JZ CIK Trebnje z dne 27.2.2024
· Zapisnik 21. seje SU JZ CIK Trebnje z dne 22.7.2024
· Zapisnik 22. seje SU JZ CIK Trebnje z dne 15.10.2024
· Zapisnik 23. seje SU JZ CIK Trebnje z dne 12.12.2024
· Zapisnik 6. dopisne seje SU JZ CIK Trebnje z dne 17.12.2024
KPG Trebnje
· Zapisnik 21. seje SU JZ KPG Trebnje z dne 27.2.2024
· Zapisnik 22. seje SU JZ KPG Trebnje z dne 12.12.2024
· Zapisnik 2. dopisne seje SU JZ KPG Trebnje z dne 17.12.2024
ZD Trebnje
· Zapisnik 20. seje SU JZ ZD Trebnje z dne 27.2.2024
· Zapisnik 21. seje SU JZ ZD Trebnje z dne 8.5.2024
· Zapisnik 22. seje SU JZ ZD Trebnje z dne 26.9.2024
· Zapisnik 23. seje SU JZ ZD Trebnje z dne 19.11.2024
K 15. točki:
Poročilo župana o izvajanju projektov:
· PGD Štatemberk: Odkup zemljišč v Luntovžu poteka. Na Zboru občanov PGD Štatemberk je bil župan seznanjen, da so gasilci podpisali pogodbo za nakup vozila GVC - 2. Po tipizaciji tako vozilo PGD Štatemberku ne pripada, na OGP Mokronog-Trebelno, kjer je bila predstavljena ta investicija v nakup vozila, je bila odsvetovana in ni v planu OGP ne GZS. V proračunu občine ni predvidenih sredstev za nakup vozila, zato se je potrebno odločiti kateremu projektu dati prednost – ali nakupu zemljišč v Luntovžu ali pa sofinanciramo nakup vozila. Vrednost vozila je ocenjena na 70.000 EUR, za vozilo pa načrtujejo postavitev montažne garaže pri gasilnem domu. Člani občinskega sveta so izrazili pomisleke glede na to, da tipizacija ne predvideva tega vozila. Torej bo ves strošek padel na PGD Štatemberk (zavarovanje, popravila, nakup gum,…). Občina lahko sofinancira društva skladno s tipizacijo, ki je določena. Predlog je, da se pred odločitvijo na občinskem svetu, pridobi sklepe upravnega odbora, nadzornega odbora, OGP Mokronog-Trebelno. Poudarjeno je bilo, da je potrebno zakone upoštevati, društva z vozili niso podhranjena, prej z opremo, avto je star 25 let, kar pomeni, da mu je amortizacijska doba potekla. Želja PGD Štatemberka je tudi gradnja poligona v Luntovžu. Potrebno se je odločiti v katero smer bomo peljali investicijo.    
· Kuhinja in jedilnica v OŠ Mokronog se projektira, občina je v postopku nakupa del zemljišča pri OŠ Mokronog kjer se načrtuje gradnja športnega objekta.
· Vodna vrtina v Mokronogu in Gorenjih Laknicah je tik pred pričetkom del.
· Vodovod Češnjice: je dosežen konsenz z vsemi občani in določena je trasa polaganja vodovoda, naročeno že projektiranje, prevzem vodohrana... 
· Preboj Radna vas – pisno vprašanje svetnika Marjana Stariča: občina je naročila neodvisen geodetski posnetek na podlagi katerega se je izračunala količina odpeljanega peska za leta od 2023 do 2025. Predstavljene so bile tudi količine iz leta 2022 do 2025. Podani so bili izračuni na postavki izgradnja preboja Radna vas. Končno stanje na projektu preboj Radna vas je  negativno in sicer  - 481.171,80 EUR.  Do zaključka projekta bo po osnovni pogodbi potrebno plačati še ureditev brežin, zasutje in zasaditev tako bo predvidoma končno stanje  - 500.692,91 EUR. 
· Na vnaprej postavljena vprašanja svetnika so se pripravili odgovori, ki so bili podani na seji. 
· Pričenjamo s postopkom ločevanja meteorne in fekalne vode v Ulici Talcev.
· SEP d.o.o.: posredoval je prošnjo na občino za pomoč pri ureditvi zemljišča s peskom. Po grobi oceni potrebujejo okoli 6.000m3 peska. Glede na to, da je na zemljišču bremenitev do Ministrstva, ki ima finančne posledice do občine, je smiselno spodbuditi gradnjo, vendar podjetje pogodbeno zavezati, da začne z investicijo in jo tudi v doglednem času zaključi. V razpravi so se člani občinskega sveta strinjali, da se podpre gospodarstvo s količinami peska 2.000m3, vendar se pogodbeno zaveže h gradnji.
Po razpravi je dal župan na glasovanje naslednji 

SKLEP:
Občinski svet Občine Mokronog-Trebelno soglaša z izdajo naročilnice podjetju S E P proizvodnja in storitve d.o.o. za prevzem gramoza iz preboja Radna vas, skupne količine 2.000,00 m3, ob pogoju, da se investitor zaveže začeti gradnjo do julija 2025 in zaključiti do konca leta 2025 z možnostjo podaljšanja ob pogoju pridobitve podaljšanega pogodbenega roka s strani Ministrstva za razvoj in tehnologijo. 

Glasovanje: 8 ZA (prisotnih 9). 
Sklep je sprejet.

· OPPN Florijanska cesta: glede na to, da investitorji niso zainteresirani za gradnjo individualnih hiš, občina pa ima nadpovprečno nepozidane stavbne parcele in ministrstvo za kmetijstvo ne dovoli širitve gradbenih parcel, želi župan pridobiti mnenje ali vztrajati na OPPN ali pa razmišljati o spremembi zemljišča in v nadaljevanju sprememba na občinski parceli nad SEP-om. V razpravi so svetniki predlagali, da se postavi lastniku rok za pričetek prodaje zemljišča, v nasprotnem primeru pa se prične s postopkom spremembe namenske rabe zemljišča. 

SKLEP:
V kolikor do konca meseca aprila 2025 ne pride so soglasja med investitorjem in prodajalcem za nakup zemljišča Florijanska cesta (OPPN), se prične postopek spremembe namenske rabe zemljišča. 
Glasovanje: 9 ZA (prisotnih 9). 
Sklep je sprejet.
K 16. točki:
Pobude in vprašanja.
Župan predstavi problematiko vezano na vodstvo in delovanje ZD Trebnje. Predstavi nepravilnosti, ki se pojavljajo v ZD Trebnje, poziv k odstopu direktorice ZD Trebnje s strani Sveta zavoda. Po obširni razpravi je župan pojasnil, da bo na Svetu ustanoviteljic zagovarjal stališče po odstavitvi direktorice ZD Trebnje. Člani občinskega sveta se strinjajo s postopkom odstavitve direktorice ZD Trebnje.
Tamara Vavtar Žibert: 
1. Potočnikova Anica – cesta, ali je odpravljena nepravilnost (cesta, ki visi). Cesta zaradi naklona v ovinku ne more biti odpravljena, potrebno bo najti rešitev v smislu odvodnjavanja in kanalet. 

2. Ali se lahko kaj ukrene, ker vozijo težki tovornjaki do parcele kjer gradi Lovše Petra. Promet se mora odvijati v skladu s cestnimi predpisi. 

Zvonko Muhič:
1. Pobuda za razširitev cestišča pri Dragan Toniju, razsvetljava. Zadeva se bo urejala po izgradnji novega vodovoda. 
2. Ureditev ceste od Krivec Jožeta do Jesenkota in Avdiča, lahko se naroči nasutje v tem delu. Opravili bomo ogled na terenu.

Gregor Škoporc:
1. Most pri Lenarčiču – ali se da kaj urediti: načrtovano je za leto 2025.
Marjan Starič:
1. Jagodnik: cesta pri Zarabcu se ugreza
2. Cesta pod vasjo (avtobusno postajališče) Lahnice, poasfaltirati je potrebno zaradi nalivov, ki odnesejo vrhnji sloj ceste. Uredi se v letošnjem letu. 
3. Na oglasni deski občina prodaja zemljišče na obcestni površini 88/4, k.o. Ornuška vas (pri Preboju): ne prodajajmo parcele tik ob cesti zaradi možnosti izgradnje kolesarske poti. 

Seja se je zaključila ob 20.20.

Zapisala:                                                                                                                                mag. Franc GLUŠIČ, župan
Mateja Vrabec             

